**ՀԻՄՆԱՎՈՐՈՒՄ**

**«ՀԱՆՐՈՒԹՅԱՆ ԳԵՐԱԿԱ ՇԱՀԵՐԻ ԱՊԱՀՈՎՄԱՆ ՆՊԱՏԱԿՈՎ ՕՏԱՐՎՈՂ ՍԵՓԱԿԱՆՈՒԹՅԱՆ ՆԿԱՐԱԳՐՈՒԹՅԱՆ ԱՐՁԱՆԱԳՐՈՒԹՅՈՒՆՆԵՐԻ ՕՐԻՆԱԿՆԵՐՆ ԵՎ ՍԵՓԱԿԱՆՈՒԹՅԱՆ ՕՏԱՐՄԱՆ ՊԱՅՄԱՆԱԳՐԵՐԻ ՆԱԽԱԳԾԵՐՆ Ի ԳԻՏՈՒԹՅՈՒՆ ԸՆԴՈՒՆԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԵՐԻ ԸՆԴՈՒՆՄԱՆ**

Սույն որոշման նախագիծը կազմվել է ի կատարումն ՀՀ կառավարության 2023 թվականի դեկտեմբերի 28-ի N 2311-Ն որոշման։

Աբովյանի գազի ստորգետնյա պահեստավորման կայանը (ԳՍՊԿ) Հայաստանի Հանրապետության էներգետիկայի բնագավառի կարևորագույն ռազմավարական կառույցներից է, որի բնականոն գործունեությունը էներգետիկ անվտանգության ապահովման և դրա մակարդակի բարձրացման երաշխիքներից մեկն է։ Աբովյանի ԳՍՊԿ-ն նախատեսված է Հայաստանի Հանրապետությունում գազի սպառման տարեկան (սեզոնային) անհավասարաչափությունը կարգավորելու, ինչպես նաև հանրապետություն ներմուծվող գազի սահմանափակումների դեպքում սպառողներին բնական գազով ապահովելու համար: Ուստի, «Գազպրոմ Արմենիա» ՓԲԸ-ի կողմից ՀՀ Գազամատակարարման և գազաֆիկացման գլխավոր սխեմայում նախատեսվել է ՀՀ Կոտայքի մարզի Աբովյան համայնքի Պտղնի բնակավայրում «Աբովյանի գազի ստորգետնյա պահեստավորման կայանի նոր կոմպրեսային կայանի կառուցում» ծրագիրը, որի իրականացման ապահովման նպատակով «Հայաստանի Հանրապետության Կոտայքի մարզի Աբովյան համայնքի Պտղնի գյուղի վարչական սահմաններում գտնվող որոշ տարածքների նկատմամբ հանրության գերակա շահ ճանաչելու և Հայաստանի Հանրապետության կառավարության 2022 թվականի փետրվարի 23-ի N 214-Ն որոշումն ուժը կորցրած ճանաչելու մասին» Հայաստանի Հանրապետության կառավարության 2023 թվականի դեկտեմբերի 28-ի N 2311-Ն որոշմամբ հանրության գերակա շահ է ճանաչվել Կոտայքի մարզի Աբովյան համայնքի Պտղնի գյուղում գտնվող թվով 11 տարածքների նկատմամբ։

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**